पिछले कुछ दिनों से दोनों देशों के विदेश मंत्रालयों ने अपने-अपने वरिष्ठ अधिकारियों के हो रहे कथित उत्पीड़न का आरोप एक-दूसरे पर लगाया है। पाकिस्तान में भारतीय दूतावास के कर्मचारियों के बच्चों को भी कई तरीकों से प्रताड़ित किया जा रहा है। जिनमें रात के तीन बजे घंटी बजाकर चले जाना, सुरक्षाकर्मियों से पूछताछ करना शामिल है। पाकिस्तान ने भी पाक कर्मचारियों के साथ हुए उत्पीड़न के वीडियो सर्कुलेट किए हैं। दोनों तरफ से हुए इस कथित उत्पीड़न की वजह से दोनों देशों के बीच तनाव और बढ़ने के आसार है। इसी वजह से पाकिस्तान ने डब्ल्यूटीओ बैठक से अपने दूत और वाणिज्य मंत्री को वापस बुला लिया है।